
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καταγγελία της Εταιρείας «ΚΑΤΑΣΤΗΜΑΤΑ ΑΦΟΡΟ¬ 
ΛΟΓΗΤΩΝ ΕΙΔΩΝ Α.Ε.» κατά της Εταιρείας «ΚΑΡΕ- 
ΛΙΑ Α.Ε.» για άρνηση πώλησης τσιγάρων ΟΑΜΕΙ, 
που φέρεται ότι συνιστά παράβαση των άρθ. 1 & 2 
του Ν. 703/77.. 1 

Έλεγχος της συγκέντρωσης μεταξύ των Εταιρειών 
ίΙΝΙΤΕΟ ΤΕΟΗΝΟίΟΟΙΕδ ΗΟΙ.ΟΙΝΟ ΟπιάΗ αφε¬ 
νός και δυΤΗΑΚΤΡΑΝδΡΟΒΤΚΑίΤΕ ΘηηάΗ αφετέ¬ 
ρου. 2 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

( 1 ) 

ΑΠΟΦΑΣΗ αριθ. 38/1996 

Καταγγελία της Εταιρείας «ΚΑΤΑΣΤΗΜΑΤΑ ΑΦΟΡΟΛΟ¬ 
ΓΗΤΩΝ ΕΙΔΩΝ Α.Ε.» κατά της Εταιρείας «ΚΑΡΕΛΙΑ 
Α.Ε.» για άρνηση πώλησης τσιγάρων ΟΑΜΕί, που φέ¬ 
ρεται ότι συνιστά παράβαση των άρθ. 1 & 2 του Ν. 
703/77. 

Η ΕΠΙΤΡΟΠΗ ΑΝΤΑΓΩΝΙΣΜΟΥ - ΤΜΗΜΑ Α' 
ΣΥΝΕΔΡΙΑΣΕ 

Με τετραμελή σύνθεση, σύμφωνα με την υπ’ αριθμ. 
1/1995 απόφασή της, στην αίθουσα 611 του Υπουργείου 
Ανάπτυξης (τέως Εμπορίου) την 13ηΔεκεμβρίου 1995 και 
ώρα 11 π.μ. με την εξής σύνθεση: 

Προεδρεύων: Μιχαήλ Φράγκος, κωλυομένου του τακτι¬ 
κού Νικολάου Σακελλαρόπουλου. 

Μέλη; Κωνσταντίνος Ηλιόπουλος, 

Λεωνίδας Νικολούζος (εισηγητής), 

Δημήτριος Τζουγανάτος 
Γραμματέας: Αλεξάνδρα - Μαρία Ταραμπίκου. 

Θέμα της συνεδρίασης η καταγγελία της Εταιρείας ΚΑ- 
ΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε. κατά της Ε¬ 
ταιρείας ΚΑΡΕΛΙΑ Α.Ε. για άρνηση πώλησης τσιγάρων 
ΟΑΜΕΙ, που φέρεται ότι συνιστά παράβαση των άρθρων 
1 και 2 του Ν. 703/77. Η υπό κρίση καταγγελία συνεξετά- 
σθηκε από την Επιτροπή με τις καταγγελίες της Εταιρεί¬ 
ας Καταστήματα Αφορολογήτων Ειδών Α.Ε. κατά των Ε¬ 


ταιρειών α) ΒΟΤΗΜΑΝδ ΗΕΙ-ΕΑδ, για άρνηση πώλησης 
τσιγάρων ΒΟΤΗΜΑΝδ και β) ΠΑΠΑΣΤΡΑΤΟΣ ΑΒΕΣ, για 
άρνηση πώλησης τσιγάρων ΜΑΒΓΒΟΒΟ, που φέρεται όπ 
συνιστούν επίσης παράβαση των άρθρων 1 και 2 του Ν. 
703/77. 

Στη συνεδρίαση παρέστησαν οι Εταιρείες α) ΚΑΤΑΣΤΗ¬ 
ΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε. δια των πληρεξου¬ 
σίων της δικηγόρων Θεόδωρου Δ. Καράμπελα και Πανα¬ 
γιώτη Φ. Ζάγκλη, β) ΚΑΡΕΛΙΑ Α.Ε. δια των πληρεξουσίων 
της δικηγόρων Νικολάου Γεωργακόπουλου και Βασιλεί¬ 
ου Αντωνόπουλου και γ) ΒΕΥΝΟίΟδ ΤΟΒΑΟΟΟ ΙΝΤΕΒ- 
ΝΑΤΙΟΝΑί δΑ και Β. ϋ. ΒΕΥΝΟΕΟδ ΤΟΒΑΟΟΟ, δια του 
πληρεξουσίου των δικηγόρου Κ. Μίγγα. 

Στην αρχή της συζητήσεως έλαβε το λόγο ο Εισηγητής 
της Γραμματείαςτης Επιτροπής ο οποίος ανέπτυξε την ει¬ 
σήγηση της Υπηρεσίας για την υπόθεση της άρνησης πώ¬ 
λησης τσιγάρων ΟαηίθΙ και ζήτησε (I) την επιβολή προστί¬ 
μου στις Εταιρείες ΚΑΡΕΛΙΑ Α.Ε. και ΒΕΥΝΟΙΟδ ΤΟΒΑΟ¬ 
ΟΟ ΙΝΤΕΒΝΑΤΙΟΝΑί δΑ για τη μη γνωστοποίηση της 
μεταξύ τους συμφωνίας σύμφωνα με τα άρθρα 20 και 21 
του Ν. 703/77, όπως ισχύει, (ϋ) η τροποποίηση κάθε φορά 
της περιοχής μεταξύ των προαναφερομένων επιχειρήσε¬ 
ων να θεωρηθεί νέα συμφωνία και να επιβληθούν τα αντί¬ 
στοιχα πρόστιμα για μη γνωστοποίηση και (Ιϋ) να επιβλη¬ 
θεί πρόστιμο στην Εταιρεία ΚΑΡΕΛΙΑ Α.Ε., στον όμιλο 
ΒΕΥΝΟΕΟδ και στα ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ 
ΕΙΔΩΝ για τη λειτουργία αυτής καθ' αυτής της συμφω¬ 
νίας λόγω των αποτελεσμάτων που παράγει και είναι α¬ 
ντίθετα με τις διατάξεις των άρθρων 1 & 2 του Ν. 703/77, 
όπως ισχύει. 

Στη συνέχεια έλαβαν το λόγο τόσο η καταγγέλουσα ό¬ 
σο και οι καθών η καταγγελία, ανέπτυξαν τις απόψεις τους 
και έδωσαν τις πληροφορίες και τις διευκρινίσεις που ζή¬ 
τησαν ο Προεδρεύων και τα μέλη της Επιτροπής που έλα¬ 
βαν το λόγο και η μεν πρώτη ζήτησε την αποδοχή της κα¬ 
ταγγελίας οι δε δεύτερη και τρίτη την απόρριψή της ανα- 
φερόμενοι όλοι στα υπομνήματά τους που θα κατέθεταν. 
Εδόθη δε προθεσμία μέχρι τις 28.12.1995, στα ενδιαφε- 
ρόμενα μέρη για να προσκομίσουν τα υπομνήματά τους. 

Η Επιτροπή Ανταγωνισμού - Τμήμα Α' συνήλθε σε διά¬ 
σκεψη, με την αυτή τετραμελή σύνθεση, σύμφωνα με τις 
υπ’ αριθμ. 1/1995 και 28/1996 αποφάσεις της, την 24η Σε¬ 
πτεμβρίου 1996, ημέρα Τρίτη και ώρα 12.30 μ.μ. στην αί¬ 
θουσα 611 του Υπουργείου Ανάπτυξης (Γ.Γ. Εμπορίου), 

κατά την οποία, αφού έλαβε υπόψη της τα στοιχεία του 
φακέλλου, την εισήγηση της Γραμματείας της Επιτροπής 
Ανταγωνισμού, τις απόψεις που διετύπωσαν, εγγράφως 
και προφορικώς, τα ενδιαφερόμενα μέρη, κατά τη συζή¬ 
τηση της υποθέσεως την 13η Δεκεμβρίου 1995, καθώς ε¬ 
πίσης και τα υπομνήματα τα οποία υπέβαλαν, σκέφθηκε 
ως εξής: 

Η καταγγέλλουσα Εταιρεία ΚΑΤΑΣΤΗΜΑΤΑ ΑΦΟΡΟ¬ 
ΛΟΓΗΤΩΝ ΕΙΔΩΝ Α.Ε. (Κ.Α.Ε. Α.Ε.), η οποία εκμεταλλεύ¬ 
εται όλα τα καταστήματα αφορολογήτων ειδών στην Ελ¬ 
λάδα που βρίσκονται στα αεροδρόμια, λιμάνια και σύνο¬ 
ρα δυνάμει των διατάξεων του Π.Δ. 86/1979, με την από 
26.4.1994 (αρ. πρωτ. Α1 -481/1994) καταγγελία της ισχυ¬ 
ρίζεται ότι η Εταιρεία ΚΑΠΝΟΒΙΟΜΗΧΑΝΙΑ ΚΑΡΕΛΙΑ Α.Ε. 
(ΚΑΡΕΛΙΑ Α.Ε.) αρνήθηκε να της πωλήσει τσιγάρα με το 
σήμα ΟΑΜΕΕ, επικαλούμενη συμβατική υποχρέωσή της 
προς την Εταιρεία Ρ. ϋ. ΡΕΥΝΟΙ.03 ΤΟΒΑΟΟΟ ΟΟΜΡΑ- 
ΝΥ να μην πωλεί τσιγάρα αυτού του σήματος στην Ελλη¬ 
νική αγορά αφορολογήτων. Κατά την καταγγέλουσα Ε¬ 
ταιρεία η παραπάνω άρνηση πώλησης είναι αδικαιολόγη¬ 
τη και συνιστά παράβαση των διατάξεων των άρθρων 1 
παρ. 1 και 2 του Ν. 753/77. 

Από την έρευνα της Υπηρεσίας, τα έγγραφα που προ¬ 
σκομίζουν και επικαλούνταιτα ενδιαφερόμενα μέρη, τους 
ισχυρισμούς αυτών και όλη την ενώπιον της Επιτροπής 
διεξαχθείσα διαδικασία αποδείχθηκαν τα ακόλουθα: 

Α.1. Η Εταιρεία Ρ. ϋ. ΡΕΥΝΟΙ.03 ΤΟΒΑΟΟΟ ΟΟΜΡΑΝΥ 
(ΡΕΥΝ01.03 00.), που εδρεύει στην Πολιτεία της Νέας 
Υερσέης των ΗΠΑ, με την από 30.12.78 σύμβαση που συ¬ 
νήψε με την Εταιρεία ΚΑΡΕΛΙΑ Α.Ε. παραχώρησε στην τε¬ 
λευταία κατ’ αποκλειστικότητα τα δικαιώματα χρησιμο¬ 
ποίησης του σήματος τσιγάρων Αμερικανικού τύπου 
ννίΝΒΤΟΝ και παραγωγής και διάθεσης των τσιγάρων με 
το σήμα αυτό μέσα στα όρια της Ελληνικής Επικράτειας, 
με εξαίρεση την αγορά των καταστημάτων αφορολογή¬ 
των ειδών. 

Α 2. Με την από 17.7. -1.8.80 μεταγενέστερη σύμβαση 
μεταξύ των αυτών Εταιρειών, η συνεργασία επεκτάθηκε 
και στα τσιγάρα φίλτρου με το σήμα ΟΑΜΕί, με τους ίδι¬ 
ους αρχικούς συμβατικούς όρους, μεταξύ των οποίων και 
η εξαίρεση της Ελληνικής αφορολόγητης αγοράς. 

Α3. Με την από 19.11-8.12.81 τροποποιητική συμφω¬ 
νία η παραπάνω σύμβαση που αφορούσε τα τσιγάρα σή¬ 
ματος ΟΑΜΕί επεκτάθηκε και στα Ελληνικά καταστήμα¬ 
τα αφορολογήτων ειδών, με τη ρητή όμως επιφύλαξη του 
δικαιώματος της ΗΕΥΝΟΙ_03 00. να ανακαλεί μονομε- 
ρώς και ελευθέρως την παρασχεθείσα άδεια κατόπιν έγ¬ 
γραφης προειδοποίησης έξι μηνών. 

Α 4. Με την από 4.8 - 6.9.83 σύμβαση η συνεργασία των 
δύο Εταιρειών επεκτάθηκε με τους ίδιους όρους και στα 
άφιλτρα τσιγάρα με το σήμα ΟΑΜΕί ενώ με τη νεώτερη α¬ 
πό 1. -15.7.85 σύμβαση συμφωνήθηκε ο περιορισμός της 
συνεργασίας τους, από 15.4.86, μόνον στα τσιγάρα με το 
σήμα ΟΑΜΕί - φίλτρο. 

Α 5. Με την από 18 - 28.12.87 σύμβαση μεταξύ των Ε¬ 
ταιρειών ΒΕΥΝΟί03 00, ΚΑΡΕΛΙΑ Α.Ε. και Β. 3. 
ΗΕΥΝ0ί03 ΤΟΒΑΟΟΟ Β.Υ. (ΒΕΥΝΟί03 Β.ν.), που ε¬ 
δρεύει στηνπόλη Χίλβερσουμ (ΗίΙνθΓευπι) της Ολλανδίας 
συμφωνήθηκε η εκχώρηση προς την τελευταία όλων των 
δικαιωμάτων και υποχρεώσεων της ΒΕΥΝ0ί03 00 που 
απορρέουν από την αρχική σύμβαση της 30.12.78 όπως 
στη συνέχεια τροποποιήθηκε. 

Α 6. Με την από 22.7. - 27.8.92 σύμβαση μεταξύ των Ε- 


ταρειών ΒΕΥΝ0ί03 Β.Υ. και ΚΑΡΕΛΙΑ Α.Ε. ανακλήθηκε η 
άδεια προς την τελευταία να διαθέτει τα τσιγάρα φίλτρου 
με το σήμα ΟΑΜΕί στα καταστήμα αφορολογήτων ειδών. 

Β 1. Η Εταιρεία Κ.Α.Ε. ΑΕ από το έτος 1981 προμηθευό¬ 
ταν από την ΚΑΡΕΛΙΑ Α.Ε. τα τσιγάρα με τα σήματα ννίΝ- 
3ΤΟΝ και ΟΑΜΕί που η τελευταία είχε δικαίωμα να πα¬ 
ράγει και να διαθέτει και στην αφορολόγητη αγορά μετά 
την επέκταση της αρχικής σύμβασής της με την 
ΒΕΥΝΟί03 00. Η ΚΑΡΕΛΙΑ ΑΕ με τα τσιγάρα ΟΑΜΕί ε- 
κάλυπτε ποσοστό 2,5% της σχετικής αγοράς τσιγάρων 
των Κ.Α.Ε., ενώ το μερίδιό της στην Ελληνική αγορά την ί¬ 
δια περίοδο ανερχόταν σε ποσοστό 0,5% και σε 2,5% σε 
σχέση με τα τσιγάρα αμερικανικού τύπου. 

Β 2. Με τα υπ’ αρ. πρωτ. 1832/82/6.6.91 και Τ 
5580/160/130019/14.11.91 έγγραφα του Υπουργού Οικο¬ 
νομικών προς την Κ.Α.Ε. ΑΕ υποδείχθηκε η προμήθεια 
των αλλοδαπών προϊόντων για τον εφοδιασμό της αφο¬ 
ρολόγητης αγοράς με απευθείας εισαγωγή από τους οί¬ 
κους του εξωτερικού ή δια μέσου των εδώ αντιπροσώπων 
τους και όχι από τους εγχώριους παραγωγούς κατ’ εξου¬ 
σιοδότηση των αλλοδαπών οίκων, με σκοπό τη διασφάλι¬ 
ση της ομοιομορφίας στα προϊόντα της Ελληνικής αφο¬ 
ρολόγητης αγοράς με αυτά των αντίστοιχων Ευρωπαϊκών 
αγορών. 

Σ’ εκτέλεση των υποδείξεων αυτών, η Κ.Α.Ε. ΑΕ, σης 
2.2.1992, προήλθε σε συμφωνία με την Εταιρεία Β. 3. 
ΒΕΥΝΟίϋ3ΤΟΒΑΟΟΟ ΙΝΤΕΒΝΑΤΙΟΝΑί3.Α. (ΒΕΥΝ0ί03 
ΙΝΤΕΒ.), που εδρεύει στη Γενεύη γιατηνπρομήθειατωντσι- 
γάρων ΟΑΜ Εί και με όρους ευνοϊκότερους απ’ αυτούς που 
είχε εξασφαλίσει από την ΚΑΡΕΛΙΑ Α.Ε., ώστε ν’ αντισταθ- 
μισθούν οι ζημιές από ενδεχόμενη μείωση των πωλήσεων 
λόγω της αλλαγής προμηθευτή (όπως σταθερότητα τιμών 
για το 1992, αύξηση της συμμετοχής της ΒΕΥΝ0ί03 ΙΝ- 
ΤΕΒ. στη διαφημιστική δαπάνη, αύξηση της πίστωσης από 
45 σε 60 ημέρες, επιδότηση των τσιγάρων που πωλούνται 
στα παραμεθόρια καταστήματα και άλλα μέτρα εξομάλυν¬ 
σης της αγοράς). Μετά την παραπάνω συμφωνία η συμβε¬ 
βλημένη με την ΚΑΡΕΛΙΑ Α.Ε. ΒΕΥΝΟί03 00., μητρική Ε¬ 
ταιρεία του ομίλου ΒΕΥΝΟί03, προχώρησε στην ανάκλη¬ 
ση της άδειας προμήθειας της Ελληνικής αφορολόγητης 
αγοράς από την ΚΑΡΕΛΙΑ Α.Ε. κατ’ εφαρμογή σχετικού 
συμβαπκού όρου. 

Β 3. Μετά την συμφωνία της με την ΒΕΥΝ0ί03 ΙΝΤΕΒ. 
της Γ ενεύης η Κ.Α.Ε. ΑΕ διέκοψε την προμήθεια τσιγάρων 
ΟΑΜΕί από την ΚΑΡΕΛΙΑ Α.Ε. για το διάστημα από 2.2.92 
έως 23.3.1994. Στις 24.3.94 η καταγγέλουσα Εταιρεία 
Κ.Α.Ε. ΑΕ, αλλάζοντας την μέχρι τότε εμπορική της πολι¬ 
τική, επιδίωξε να επαναλάβει τη συνεργασία της με την ε¬ 
δώ παραγωγό τσιγάρων ΟΑΜΕί Εταιρεία και παρήγγειλε 
στην ΚΑΡΕΛΙΑ Α.Ε. ποσότητες του προϊόντος για τις ανά¬ 
γκες των καταστημάτων της. Την παραγγελία αυτή η ΚΑ- 
ΡΕΛΙΑ Α.Ε. αρνήθηκε να εκτελέσει και με την από 12.4.94 
επιστολή της πληροφόρησε την Κ.Α.Ε. Α.Ε. ότι «σύμφωνα 
με τη σύμβαση που έχει συνάψει με την Β. 3. ΒΕΥΝΟί03 
ΙΝΤΕΒΝΑΤΙΟΝΑί 3.Α. βάσει της οποίας παράγει για λο¬ 
γαριασμό της τα σιγαρέττα ΟΑΜΕί, της επιτρέπεται μό¬ 
νον η διάθεση φορολογημένων σιγαρέττων ΟΑΜΕί στην 
εγχώρια αγορά». Την άρνηση της Ι^ΡΕΛΙΑ Α.Ε. κατήγγει¬ 
λε με την κρινόμενη προσφυγή της η Κ.Α.Ε. ΑΕ ως αντίθε¬ 
τη προς τις διατάξεις των άρθρων 1 παρ. 1 και 2 του Ν. 
703/77. 

Κατά μεν τη διάταξη του άρθρου 1 παρ. 1 του Ν. 
703/1977 απαγορεύονται όλες οι συμφωνίες μεταξύ επι- 

χειρήσεων και οποιασδήποτε μορφής εναρμονισμένη 
πρακτική επιχειρήσεων, οι οποίες έχουν ως αντικείμενο ή 
αποτέλεσμα την παρακώλυση, τον περιορισμό ή τη νό- 
θευση του ανταγωνισμού, συνίσταται δε μεταξύ άλλων (ε- 
δαφ. δ') και στην εφαρμογή στο εμπόριο ανίσων όρων για 
ισοδύναμες παροχές κατά τρόπο που δυσχεραίνει τον α¬ 
νταγωνισμό και ιδιαίτερα στην αδικαιολόγητη άρνηση 
πώλησης, αγοράς ή άλλης συναλλαγής. Κατά δε τη διά¬ 
ταξη του άρθρου 2 περ. γ' απαγορεύεται η καταχρηστική 
εκμετάλλευση από μία ή περισσότερες επιχειρήσεις της 
δεσπόζουσας θέσης τους στο σύνολο ή μέρος της αγο¬ 
ράς της χώρας και ιδιαίτερα στην αδικαιολόγητη άρνηση 
πωλήσεων κατά τρόπο ώστε κάποιες επιχειρήσεις να τί¬ 
θενται σε ανταγωνιστικά μειονεκτική θέση. 

Κατά την έννοια των παραπάνω διατάξεων, η άρνηση 
πώλησης έχει ως αντικείμενο ή αποτέλεσμα την παρακώ¬ 
λυση, τον περιορισμό ή τη νόθευση του ανταγωνισμού ή 
συνιστά καταχρηστική εκμετάλλευση της δεσπόζουσας 
θέσης της επιχείρησης μόνον όταν είναι αδικαιολόγητη. 

Η σύμβαση που συνήφθη μεταξύ της ΒΕΥΝ01.03 00. 
καιτης ΚΑΡΕΛΙΑ ΑΕ για την παραγωγή τσιγάρων με τα σή¬ 
ματα ννίΝδΤΟΝ και ΟΑΜΕΙ αντικείμενο έχει την παραχώ¬ 
ρηση αποκλειστικού και αμεταβίβαστου περαιτέρω δικαι¬ 
ώματος χρησιμοποίησης μεθοδολογίας ή τεχνογνωσίας 
και σήματος σε μία προκαθορισμένη περιοχή και με τους 
συνήθεις στις οικείες συμβάσεις όρους. 

Στις συμβάσεις παραχώρησης τεχνογνωσίας ή δικαιώ¬ 
ματος χρήσης σήματος οι περιοριστικοί όροι που είναι 
συμφυείς με το περιεχόμενο της παραχώρησης δεν αντι- 
τίθενται στο άρθρο 1 παρ. 1 του Ν. 703/77 (Ε.Α. 252/95), 
το οποίο εφαρμόζεται όταντο συνολικό αποτέλεσμα είναι 
η εξάλειψη των ανταγωνιστικών συνθηκών και όχι ο σχετι¬ 
κός περιορισμός της πλήρους ελευθερίας δράσης που 
συμφωνούν οι συμβαλλόμενοι και που απορρέει από τη 
φύσητης σύμβασηςπαραχώρησης. Η δε υποχρέωσητου 
δικαιούχου να περιορίζει την εκμετάλλευση της παραχω- 
ρούμενης τεχνολογίας σε μία ή περισσότερες αγορές 
προϊόντων δεν περιορίζει τον ανταγωνισμό, εφόσον ο δι- 
καιοπάροχος μπορεί να θεωρηθεί ότι έχει το δικαίωμα να 
μεταβιβάσειτηντεχνογνωσία μόνο για περιορισμένο σκο¬ 
πό και με την προϋπόθεση ότι ο περιορισμός αυτός δεν α¬ 
ποτελεί καλυμμένο τρόπο κατανομής της πελατείας (βλ. 
Καν. ΕΟΚ556/89παρ. 16προοιμίου). 

Στα πλαίσια αυτά η ύπαρξη εδαφικών περιορισμών στις 
συμβάσεις παραχώρησης τεχνογνωσίας και δικαιώματος 
χρήσης σήματος συνιστά κατ’ αρχήν επιτρεπτό περιορι¬ 
σμό του ανταγωνισμού. Συνεπώς, ο περιορισμός της ε¬ 
δαφικής ισχύος της σύμβασης μεταξύ ΗΕΥΝΟίΟδ 00. 
και ΚΑΡΕΛΙΑ Α.Ε. μόνον στην φορολογούμενη Ελληνική 
αγορά και ο αποκλεισμός της αφορολόγητης αγοράς των 
καταστημάτων αφορολογήτων ειδών, η οποία αποτελεί 
χωριστή σχετική αγορά, διαφορετική από αυτή της υπό¬ 
λοιπης χώρας, κατά την ελεύθερη κρίση της δικαιοπαρό- 
χου Εταιρείας, δεν εμπίπτει στο πεδίο εφαρμογής του άρ¬ 
θρου 1 παρ. 1 Ν. 703/77. Το δε γεγονός ότι τα καταστή¬ 
ματα αφορολογήτων ειδών αποτελούν χωριστή σχετική 
αγορά έχει γίνει δεκτό και απο το ΔΕΚ (Υπόθεση ΟαπιρΗΓί 
1978/170/69 - υπόθεση ΟίεΙίΙΙθίε Οο ίΐά 1980/Ε233/43), 
διότι αναγνώρισε ότι οι πελάτες αυτής της αγοράς είναι ά¬ 
τομα που μετακινούνται από τη μία χώρα στην άλλη, επι¬ 
σκέπτονται περισσότερα του ενός αεροδρόμια, κάνουν 
συγκρίσεις και αναζητούν σταθερά χαρακτηριστικά στα 
αφορολόγητα προϊόντα που προμηθεύονται. 


Ο αποκλεισμός της Ελληνικής αφορολόγητης αγοράς 
από το πεδίο ισχύος της σύμβασης κατά την κρίση της δι- 
καιοπαρόχου εντάσσεται στη γενικότερη επιχειρηματική 
επιδίωξη της δικαιούχου του σήματος, τα καταστήματα α¬ 
φορολογήτων ειδών όλων των χωρών της Ευρωπαϊκής Έ¬ 
νωσης να προμηθεύονται τα προϊόντα με το σήμα ΟΑΜΕΕ 
από τον ίδιο παραγωγό και όχι από τους κατά τάπους πα- 
ραχωρησιούχους των σημάτων, ώστε να διασφαλίζεται η 
πλήρης ομοιομορφία του προϊόντος στη συγκεκριμένη ει¬ 
δική (ΟυΤΥ - ΡΒΕΕ) αγορά της Ευρώπης. 

Η ομοιομορφία αυτή αφορά τόσο τις προδιαγραφές 
των τσιγάρων όσο και τον τρόπο και τις μεθόδους παρου¬ 
σίασης και προώθησης των προϊόντων που για τεχνικούς 
λόγους είναι αντικειμενικά αδύνατο να επιτευχθεί κατά 
τρόπο απόλυτο και σε επίπεδο γεύσης και σε επίπεδο 
τρόπου διάθεσης και προβολής του προϊόντος από το σύ¬ 
νολο των παραχωρησιούχων στις διάφορες Ευρωπαϊκές 
χώρες. Η επιδίωξη της απόλυτης ομοιομορφίας του προϊ¬ 
όντος σε μία συγκεκριμένη αγορά, της αφορολόγητης α¬ 
γοράς της Ευρωπαϊκής Ένωσης εν προκειμένω, είναι επι¬ 
χειρηματικά εύλογη και θεμιτή και συνιστά επιχειρηματι¬ 
κή στρατηγική όλων των δικαιούχων σημάτων προϊόντων 
καπνού διεθνώς. Για την πρακτική αυτή ουδεμία αμφι¬ 
σβήτηση μέχρι σήμερα έχει υπάρξει από τις κατά τόπους 
αρχές ανταγωνισμού της Ευρωπαϊκής Ένωσης. 

Πέραν τούτου η Κ.Α.Ε. Α.Ε. συμφώνησε με την 
ΒΕΥΝ0103 00. για την αλλαγή προμηθευτή και έλαβε για 
τη συναίνεσή της μια σειρά αντισταθμιστικών παροχών 
που αναφέρονται ανωτέρω. Οι αντισταθμιστικές παροχές 
προς την Κ.Α.Ε. ΑΕ, το γεγονός ότι η έλλειψη φόρου αφή¬ 
νει περιθώρια για τιμές με υψηλότερα ποσοστά κέρδους 
και για τον προμηθευτή και για την Κ.Α.Ε. ΑΕ, το γεγονός 
ότιη Κ.Α.Ε. Α.Ε. διαθέτει τα τσιγάρα στο καταναλωτικό κοι¬ 
νό με το ανώτατο επιτρεπόμενο όριο μικτού κέρδους 
(120%) ανεξάρτητα από την πηγή προμήθειας και τέλος το 
γεγονός ότι η ικανοποίηση των προσδοκιών του κατανα¬ 
λωτικού κοινού της Ευρωπαϊκής αφορολόγητης αγοράς 
ως προς τα συγκεκριμένα τσιγάρα επιδρά θετικά στις πω- 
λήσεις, αποτελούν παράγοντες που περιορίζουν αισθητά 
τις ενδεχόμενες αρνητικές επιπτώσεις στην κερδοφορία 
της Κ.Α.Ε. ΑΕ από την αλλαγή προμηθευτή, για τις οποίες, 
όμως, δεν κατατέθηκαν συγκεκριμένα στοιχεία. 

Περαιτέρω, για την ΚΑΡΕΛΙΑ ΑΕ η επανάληψη της πα¬ 
ραγωγής των τσιγάρων ΟΑΜΕΕ για την προμήθεια της 
Κ.Α.Ε. ΑΕ θα ήταν ασύμφορη, διότι η Εταιρεία, λόγω του 
πολύ μικρού μεριδίου του προϊόντος στην αγορά τσιγά¬ 
ρων αμερικανικού τύπου στα Κ.Α.Ε. δεν θα ήταν σε θέση 
ν’ αντιμετωπίσει κερδοφόρα τα δυσανάλογα έξοδα που 
προκύπτουν απο τα εξειδικευμένα υλικά προώθησης του 
προϊόντος και τις άλλες διαφημιστικές παροχές προς τον 
καταναλωτή και την ευελιξία στην παραγωγή που απαι¬ 
τούν οι βραχυπρόθεσμες αλλαγές στην εμφάνιση και πώ¬ 
ληση των τσιγάρων (αλλαγές για παράδειγμα των συ- 
σκευασιών των 400, 600 ή 1.000 τσιγάρων ανά μήνα ή α¬ 
πό παραγγελία σε παραγγελία, ειδική συσκευασία του 
προϊόντος με τις ενδείξεις «Β. ϋ. ΒΕΥΝΟΕ03 ΤΟΒΑΟΟΟ 
ΟΟ - ΟυΤΥ ΡΒΕΕ ΡΟΧ ΕΧΡΟΒΤ ΟΝίΥ» και αναγραφή στην 
αγγλική γλώσσα της ένδειξης «το τσιγάρο βλάπτει σοβα¬ 
ρά την υγεία» κ.λπ.) προκειμένου να εξασφαλίσει τουλά¬ 
χιστον σε επίπεδο προβολής και προώθησης την ομοιο¬ 
μορφία του προϊόντος με αυτή της λοιπής αφορολόγητης 
Ευρωπαϊκής αγοράς. Αντίθετα, η ΒΕΥΝΟΕ03 ΙΝΤΕΒ. εί¬ 
ναι σε θέση ν’ αντιμετωπίσει τα πιο πάνω έξοδα με αποτε- 

λέσματα θετικά για το προϊόν, το οποίο έτσι θα ανταπο- 
κρίνεται στις προσδοκίες του ειδικού καταναλωτικού κοι¬ 
νού των ΚΑΕ, ως προς τη σύνθεση γεύσης και την παρου¬ 
σίαση του συγκεκριμένου τσιγάρου και στα Κ.Α.Ε. της Ελ¬ 
ληνικής Επικράτειας. Το γεγονός αυτό αποβαίνει θετικός 
εμπορικός παράγων στην εδραίωση της καλής φήμης και 
του παραγομένου στην Ελλάδα ΟΑΜΕΕ. Η ωφέλεια που 
προκύπτει για την ΚΑΡΕΛΙΑ ΑΕ είναι για το λόγο αυτό πολ- 
λαπλώς μεγαλύτερη από την αφαίρεση μιας περιορισμέ¬ 
νης αγοράς ο εφοδιασμός της οποίας μάλιστα είναι ζη¬ 
μιογόνος. 

Τέλος, στη σχετική αγορά τσιγάρων των ΚΑΕ η ΚΑΡΕ- 
ΛΙΑ Α.Ε. δεν κατέχει δεσπόζουσα θέση δεδομένου ότι τα 
τσιγάρα με σήμα ΟΑΜΕΙ συμμετέχουν με ποσοστό μόλις 
2,5%, σύμφωνα με τα στοιχεία που υπέβαλε η καταγγελό- 
μενη Εταιρεία και δεν διέψευσε η καταγγέλουσα, η δε κα- 
ταγγέλουσα Εταιρεία διατηρεί πάντοτε τη δυνατότητα να 
προμηθεύεται το προϊόν απευθείας από την ΡΕΥΝΟΙ-03 
ΙΝΤΕΡ. της Γενεύης με ανεπαίσθητη διαφορά τιμής (20 
δρχ. ανά πακέτο). 

Κατ’ ακολουθίαν η άρνηση της ΚΑΡΕΛ1Α Α.Ε. δεν εμπί¬ 
πτει στο πεδίο εφαρμογής των άρθρων 1 παρ. 1 και 2 του 
Ν. 703/77, δεν είναι αδικαιολόγητη, αλλά απορρέει από τη 
σύμβασή της με την ΡΕΥΝ01.05 00,, σύμβαση η οποία με 
τη διάκριση της φορολογημένης από την αφορολόγητη 
αγορά δεν επιβάλλει επαχθείς, αυθαίρετους και άνισους 
όρους συναλλαγής σε βάρος της, αφού διασφαλίζονται 
τα εύλογα επιχειρηματικά συμφέροντά της ΒΕΥΝΟίΟδ 
ΟΟ., χωρίς να θίγονται υπέρμετρα τα συμφέροντα της 
Κ. Α. Ε. ΑΕ και να παραβιάζεται η αρχή της αναλογικότητας 
στα πλαίσια της στάθμισης των εκατέρωθεν συμφερό¬ 
ντων, ενώ οι ίδιοι όροι συναλλαγής, η υποχρέωση δηλαδή 
προμήθειας των τσιγάρων από τον παραγωγό που υπο¬ 
δείχνει ο δικαιούχος του σήματος, ισχύουν για όλα τα κα¬ 
ταστήματα αφορολογήτων ειδών των χωρών της Ευρω¬ 
παϊκής Ένωσης. 

ΓΙΑ ΤΟΥΣ ΛΟΓΟΥΣ ΑΥΤΟΥΣ: 

Απορρίπτει την από 26.4.94 με αρ. πρωτ. Α1-481/94 
προσφυγή της Εταιρείας ΚΑΤΑΣΤΗΜΑΤΑ ΑΦΟΡΟΛΟΓΗ¬ 
ΤΩΝ ΕΙΔΩΝ Α.Ε. 

Η απόφαση εκδόθηκε την 8 Οκτωβρίου 1996. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Προεδρεύων 
ΜΙΧΑΗΛ ΦΡΑΓΚΟΣ 

Ο Εισηγητής Η Γραμματέας 

ΛΕΩΝ. ΝΙΚΟΛΟΥΖΟΣ ΑΛΕΞ. - ΜΑΡΙΑΤΑΡΑΜΠΙΚΟΥ 

-«- 

( 2 ) 

ΑΠΟΦΑΣΗ ΑΡΙΘ. 39/1996 

Έλεγχος της συγκέντωσης μεταξύ των Εταιρειών 
υΝΙΤΕΟ ΤΕΟΗΝΟΙ.ΟΘΙΕ3 ΗΟίΟΙΝΘ ΟπιόΗ αφενός 
και 3ϋΤΠΑΚΤΠΑΝ3ΡΟΒΤΚΑίΤΕ ΘπιόΗ αφετέρου. 

Η ΕΠΙΤΡΟΠΗ ΑΝΤΑΓΩΝΙΣΜΟΥ ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυ¬ 
ξης (πρώην Εμπορίου) την 17η Σεπτεμβρίου 1996, ημέρα 
Τρίτη και ώρα 10.15π.μ., με την εξής σύνθεση: 

Πρόεδρος; Κωνσταντίνος Λασσαδός 

Μέλη: Νικόλαος Σακελλαρόπουλος, 

Βλάσιος Ασημακόπουλος, 

Κωνσταντίνος Ηλιόπουλος, 


Ηλίας Σουφλερός (εισηγητής), κωλυομένου του 
τακτικού, Λημητρίου Τζουγανάτου, 

Λεωνίδας Νικολούζος. 

Γ ραμματέας: Αλεξάνδρα - Μαρία Ταραμπίκου. 

Τα λοιπά τακτικά και αναπληρωματικά μέλη απούσιαζαν 
λόγω κωλύματος. 

Θέμα της Συνεδριάσεως ήταν ο έλεγχος της συγκε- 
ντρώσεως μεταξύ των Εταιρειών ΙϋΝΙΤΕΟ ΤΕΟΗΝΟΙ.0- 
ΘΙΕ3 ΗΟίΟΙΝΘ ΘηηόΗ αφενός και δϋΤΗΑΚ ΤΗΑΝ3- 
ΡΟΒΤΚΑΙΤΕ ΘπιόΗ αφετέρου, η οποία συμφωνήθηκε με 
τη γνωστοποιηθείσα στην Γραμματεία της Επιτροπής Α¬ 
νταγωνισμού, σύμφωνα με τις διατάξεις του άρθρου 4β 
του Ν. 703/77 όπως ισχύει, από 20 Ιουνίου 1996 σύμβαση 
εξαγοράς, μεταξύ (α) των ΟθΙθγ ννθθΙ<βΓΐθ, Ηουεόαης ΡβΓ- 
όοννε, ϋυΐΐα ΡθΓόοννε και ΒαΙί ννθθΙ<8Γΐθ, β) της ΙΙΝΙΤΕΟ 
ΤΕΘΗΝΟΙ-ΟΘΙΕ3 ΗΟΓΟΙΝΘ ΘηιόΗ και γ) της 3ϋΤΒΑΚ 
ΤΒΑΝδΡΟΒΤΚΑίΤΕ ΘιηόΗ. Στη συνεδρίαση παρέστησαν 
οι ως άνω Εταιρείες δια της πληρεξουσίας αυτών δικηγό¬ 
ρου Αΐντα Ν. Οικονόμου. 

Στην αρχή της συνεδριάσεως το λόγο έλαβε η Γενική Ει- 
σηγήτρια. Σοφία Καμπερίδου, η οποία ανέπτυξε την εισή¬ 
γηση της Γραμματείας και πρότεινε ότι δεν συντρέχει λό¬ 
γος απαγόρευσης της υπό συζήτηση συγκέντρωσης δε¬ 
δομένου ότι δεν θα έχει ως αποτέλεσμα τον σημαντικό 
περιορισμό του ανταγωνισμού στη σχετική εθνική αγορά. 
Στην συνέχεια έλαβε το λόγο η πληρεξουσία δικηγόρος 
των ως άνω Εταιρειών, η οποία ανέπτυξε τις θέσεις των 
ενδιαφερομένων μερών και παρέσχε πληροροφορίες, ε¬ 
ξηγήσεις και διευκρινίσεις σε ερωτήσεις που τις υπέβα¬ 
λαν ο Πρόεδρος και τα Μέλη της Επιτροπής. Ζήτησε δε α¬ 
πό την Επιτροπή να κριθεί ότι η υπό εξέταση συγκέντρω¬ 
ση δεν περιορίζει σημαντικά τον ανταγωνισμό. Η 
Επιτροπή έδωσε προθεσμία μέχρι τις 20 Σεπτεμβρίου 
1996 στις παρασταθείσες Εταιρείες για να προσκομίσουν 
τα υπομνήματά τους. 

Η Επιτροπή Ανταγωνισμού συνήλθε σε Διάσκεψη την 
4η Οκτωβρίου 1996, ημέρα Παρασκευή και ώρα 12.30 
μ.μ., στην αίθουσα 611 του Υπουργείου Ανάπτυξης (τέως 
Εμπορίου), κατά την οποία, αφού έλαβε υπόψη της τα 
στοιχεία του φακέλλου, την Εισήγηση της Γ ραμματείας, 
τις απόψεις που διετύπωσαν. εγγράφως καιπροφορικώς, 
τα ενδιαφερόμενα μέρη κατά την συζήτηση της υποθέσε- 
ως, και το υπόμνημα το οποία αυτά υπέβαλαν, σκέφθηκε 
ως εξής: 

I. Στις 5 Ιουλίου 1996 γνωστοποιήθηκε στην Γραμματεία 
της Επιτροπής Ανταγωνισμού, σύμφωνα με τις διατάξεις 
του άρθρου 4β του Ν. 703/77 όπως ισχύει, η από 20ης Ι¬ 
ουνίου 1996 σύμβαση εξαγοράς μεταξύ: 

• των ΟθΙβΓ ννθοΚβΓίβ, Ηου3ΐΐ3η9 ΡθΓάοννε, ϋυΙΙα Ρθγ- 
άοννε και Β3ΐ<ίν\/βοΙ<θΓΐθ (πωλητές). 

• της ΠΝΙΤΕΟ ΤΕΟΗΝΟίΟΘΙΕ3 ΗΟΓΟΙΝΘ ΘηιόΗ (εφε¬ 
ξής υΤΗ - αγοράστρια) με έδρα τη Γ ερμανία και 

• 3ϋΤΒΑΚΤΒΑΝ3ΡΟΒΤΚΑ1.ΤΕΟπΊόΗ (εφεξής 3ϋΤΒΑΚ) 
με έδρα επίσης τη Γ ερμανία. 

Οι ως άνω πωλητές (υπό 1) είναι οι άμεσοι και έμμεσοι ι¬ 
διοκτήτες του ομίλου 3ϋΤΒΑΚ. 

Σύμφωνα με τη σύμβαση αυτή, οι μέτοχοι ΟθΙβΓ \/\/θοΙ<- 
θγΙθ, Ηου5ΐΐ3η9 Ρθΐάοννε και ύυΙία ΡβΓάοννε, οι οποίοι ε¬ 
λέγχουν την Εταιρεία 3ϋΤΒΑΚ, πωλούν στην υΤΗ, όλα τα 
εταιρικά μερίδιά τους. 

Στην ίδια σύμβαση προβλέπεται ότι η συμμετοχή της 
3ϋΤΒΑΚ στις θυγατρικές της: 3ϋΤΒΑΚ ΙΤΑίΙΑ 5 γΙ, ΜΟ- 
ΒΙΤΕΟ - 3ϋΤΒΑΚ ΑΒ και 3ϋΤΒΑΚ ΡΒΑΝΟΕ 3.Α. θα μετά- 

βιβαστεί στον ΟβίθΓ ννθοΚθΓΐβ, παρέχεται δε στην ίΙΤΗ α- 
μετάκλητα για διάστημα 1 δετών δικαίωμα (ορίίοπ) για την 
αγορά του συνόλου ή τμήματος των εταιρικών μεριδίων ή 
των μετοχών των Εταιρειών αυτών, καθώς και άλλων ε¬ 
ταιρικών μεριδίων ή μετοχών που ο ΟθίθΓ ννεοΚθΓΐθ ατομι¬ 
κά κατέχει σε άλλες Εταιρείες του ομίλου δϋΤΠΑΚ ανά 
τον κόσμο (Γερμανία, Ην. Βασίλειο, Γαλλία, Ταϊβάν, Ηοη 9 
Κοης). Επίσης, προβλέπεται ότι η παροχή δικαιώματος 
(ορΙίοη) στην ίΙΤΗ για την αγορά των μετοχών της 
δϋΤΒΑΚ στις αμερικάνικες θυγατρικές της, και των συμ¬ 
μετοχών του ΟβίθΓ ν\/θοΙ<θΓΐθ σ’ αυτές θα αποτελέσει αντι¬ 
κείμενο χωριστής σύμβασης (Σύμβαση των ΗΠΑ). 

Δεδομένου ότι θεωρείται πιθανό η υΤΗ να ασκήσει το 
δικαίωμα αυτό στο προσεχές μέλλον, τα γνωστοποιούντα 
μέρη περιλαμβάνουν και τις ως άνω Εταιρείες στη γνω¬ 
στοποίηση. 

Στη σύμβαση εξαγοράς προβλέπεται επίσης ότι μέχρι 
τη λήξη μίας περιόδου τριών ετών, αρχομένης από την η- 
μερονηνία αυτής της σύμβασης, οι παλαιοί μέτοχοι της 
δϋΤΠΑΚ δεν θα πρέπει να ανταγωνίζονται - άμεσα ή έμ¬ 
μεσα, με το δικό τους όνομα ή μέσω εξαγοράς ή συμμε¬ 
τοχής σε άλλη επιχείρηση (με την εξαίρεση συμμετοχής 
μέχρι 5% σε Εταιρεία εισηγμένη σε κάποιο χρηματιστήριο 
αξιών), ή ως μισθωτοί ή σύμβουλοι - τις δραστηριότητες 
της δϋΤΗΑΚ ή οποιονδήποτε άλλων εξαγοραζομένων ε¬ 
ταιρειών βάσει του δικαιώματος (ορΙίοη) που παρέχεται 
στην υΤΗ. 

II. Μετά τη γνωστοποίηση της παραπάνω σύμβασης ε¬ 
ξαγοράς, κατετέθη στη Γραμματείατης Επιτροπής Αντα¬ 
γωνισμού, στις 11.7.1996, αίτηση χορήγησης άδειας πα¬ 
ρέκκλισης, βάσει του άρθρου 4ε παρ. 3 του Ν. 703/77 με 
την οποία εζητείτο να επιτραπεί η πραγματοποίηση της 
συγκέντρωσης πριν από τη λήψη οριστικής απόφασης 
της Επιτροπής. Στην αίτηση αυτή αναφερόταν ότι η ως ά¬ 
νω συγκέντρωση αποσκοπεί στη διάσωση της γερμανι¬ 
κής Εταιρείας δϋΤΗΑΚ από την άλλως επαπειλούμενη 
πτώχευση της υπό το βάρος των χρεών της προς σειρά 
Γερμανικών τραπεζών. Η Επιτροπή Ανταγωνισμού επέ¬ 
τρεψε την κατά παρέκκλιση πραγματοποίηση της εν λόγω 
εξαγοράς με την υπ’ αριθμ. 32/1996 απόφασή της, και για 
τους ειδικότερους λόγους που αναφέρονται στην από¬ 
φαση αυτή. 

III. α) Η υΝΙΤΕΟ ΤΕΟΗΝΟΕΟΟΙΕδ ΗΟίΟΙΝΘ ΘητόΗ 
(ΙΙΤΗ) έχει έδρα τη Γ ερμανία και είναι θυγατρική της γαλ¬ 
λικής υΝΙΤΕΟ ΤΕΟΗΝΟίΟΟΙΕδ ΗΟίΟΙΝΘ δ.Α. Η γαλλική 
υΤΗ ανήκει με τη σειρά της κατά 1 00% στην αμερικανική 
υΝΙΤΕΟΤΕΟΗΝΟΙΟΟΙΕδ ΟΟΠΡΟΠΑΤΙΟΝ (ΟΤΟ). Έτσι, η 
αγοράστρια Εταιρεία υΤΗ Γ ερμανίας είναι απώτερη θυ¬ 
γατρική της αμερικάνικης υΤΟ. 

Η υτΟ βρίσκεται επικεφαλής ενός ομίλου Εταιρειών 
που δραστηριοποιούνται σε πολλούς τομείς, κυρίως στην 
παραγωγή ανελκυστήρων και κυλιομένων κλιμάκων (Ο- 
Τΐδ), στα συστήματα κλιματισμού, θέρμανσης και εξαερι- 
σμού (ΟΑΒΠΙΕΗ), στους κινητήρες αεροπλάνων (ΡΒΑΤΤ 
& ννΗΙΤΝΕΥ), σε συστήματα και εξοπλισμό αυτοκινήτων 
(υΤΑ) και σε ελικόπτερα (δΙΚΠΟδΚΙ). 

Οι πωλήσεις του ομίλου υΤΟ σε παγκόσμιο επίπεδο α- 
νήλθαντο 1995 σε 17,2διςΕ0υ, ενώ στην Ελλάδα, οιπω- 
λήσεις της Εταιρείας, για όλες τις δραστηριότητες που 
αυτή ασκεί, ανήλθαν κατά το ίδιο σε 8,6 εκατ. ΕΟυ. 

β) Η δϋΤΒΑΚΤΒΑΝδΡΟΗΤΚΑΙΤΕ ΟητόΗ είναι γερμανι¬ 
κή Εταιρεία και μέχρι την πραγματοποίηση της εξαγοράς 
ελεγχόταν από κοινού από τρεις ιδιώτες, τον ΟθΙθγ ννβοΚ- 


θγΙθ, τον ΗουεΙταηο ΡβΓάο\Λ/3 και τη ϋυΐΐα ΡθΓάοννε. Η 
δϋΤΒΑΚ ήταν επικεφαλής ενός ομίλου εταιρειών των ο¬ 
ποίων η δραστηριότητα συνίσταται κυρίως στην παραγω¬ 
γή, πώληση, εγκατάσταση και συντήρηση συστημάτων 
κλιματισμού για λεωφορεία. Επιπλέον, ένα μικρό τμήμα 
τωνδραστηριοτήτωντης συνίσταται στηνπαραγωγή, πώ¬ 
ληση, εγκατάσταση και συντήρηση λοιπού εξοπλισμού 
λεωφορείων όπως μικρές κουζίνες, ψυγεία, συστήματα 
ψύξης ποσίμου νερού, κ.λπ. καθώς επίσης και συστήματα 
ψύξης/κατάψυξης για οχήματα επαγγελματικής χρήσης. 
Πριν από την ως άνω κατά παρέκκλιση εγκριθείσα εξαγο¬ 
ρά, η δϋΤΒΑΚ ήλεγχε επίσης τις Εταιρείες: 1) δϋΤΒΑΚ 
ΙΤΑΙΙΑ δΓΐ, 2) ΜΟΒΙΤΕΙ - δϋΤΒΑΚ ΑΒ (Σουηδία) και 3) 
δϋΤΒΑΚ υ.δ.Α. Οο Ιηο. με ποσοστό συμμετοχής 50%, 
50% και 49% αντίστοιχα. 

Κατά τα τελευταία χρόνια, η δϋΤΒΑΚ αντιμετώπιζε σο¬ 
βαρές οικονομικές δυοκολίες. Προκειμένου να αποφύγει 
την πτώχευση, οι μέτοχοί της προέβησαν στη σύναψη της 
γνωστοποιούμενης σύμβασης σε εκτέλεση της οποίας το 
σύνολο του τιμήματος που καταβάλλει η υΤΗ για την α¬ 
γορά των μετοχών της, καταβάλλεται απευθείας σε κον¬ 
σόρτσιουμ γερμανικών τραπεζών, πιστωτριών της 
δϋΤΒΑΚ, του οποίου ηγείται η ΟΕυΤδΟΗΕ ΒΑΝΚ, προς ε¬ 
ξόφληση των χρεών της Εταιρείας. 

Η δϋΤΒΑΚ δραστηριοποιείται στην Ελλάδα μέσω ανε¬ 
ξάρτητου αντιπροσώπου, της εταιρείας «/\ΑΝΙΤΗΣ Α Ε.». 
Κατά το παρελθόν, λειτουργούσε στην Ελλάδα η Εται¬ 
ρεία «ΣΟΥΤΡΑΚ Ε/\ΛΑΣ Α.Ε.» στην οποία η δϋΤΒΑΚ Γ ερ¬ 
μανίας συμμετείχε με ποσοστό 50%. Η εταιρεία αυτή συ¬ 
ναρμολογούσε στην Ελλάδα συστήματα κλιματισμού για 
λεωφορεία. Από το 1994 έχει παύσει δραστηριότητες, τε¬ 
λούσα υπό εκκαθάριση. 

Σύμφωνα με τα στοιχεία που περιέχονται στην από 
2.9.1996 εισήγηση της Γραμματείας προς την Επιτροπή 
Ανταγωνισμού, ο παγκόσμιος κύκλος εργασιών του ομί¬ 
λου δϋΤΒΑΚ ανήλθε για το έτος 1995 σε 64,1 εκατ. ΕΟϋ 
ενώ στην ελληνική αγορά ο κύκλος εργασιών ανήλθε σε 
549.846 ΕΟϋ. 

IV. α) Όσον αφορά τη σχετική αγορά προϊόντων, οι κλά¬ 
δοι που αφορά η εν λόγω συγκέντρωση είναι οι εξής: 

• ο κλάδος παραγωγής, πώλησης, εγκατάστασης και 
συντήρησης συστημάτων κλιματισμού για λεωφορεία. 

• ο κλάδος λοιπού εξοπλισμού για λεωφορεία, όπως μι¬ 
κρές κουζίνες, μικρά ψυγεία κ.λπ. 

• ο κλάδος των συστημάτων ψύξης και κατάψυξης ο¬ 
χημάτων που προορίζονται για επαγγελματική χρήση. 

Όσον αφορά ειδικότερα την ελληνική αγορά, η σχετική 
αγορά προϊόντων στην οποία αναμένονται επιδράσεις 
στον ανταγωνισμό από την πραγματοποίηση της εν λόγω 
συγκέντρωσης, είναι αυτή των συστημάτων κλιματισμού 
για λεωφορεία στην οποία δραστηριοποιούνται τόσο η 
δϋΤΒΑΚ όσο και η υΤΟ μέσω της Εταιρείας ΟΑΒΒΙΕΒ, 
που ανήκει στον όμιλο υΤΟ. Διευκρινίζεται ότι στη σχετι¬ 
κή αγορά προϊόντων δεν περιλαμβάνονται τα συστήματα 
κλιματισμού για οικιακή ή βιομηχανική χρήση επειδή δεν 
μπορούν να θεωρηθούν ομοειδή προς τα συστήματα κλι¬ 
ματισμού για λεωφορεία λόγω των διαφορετικών χαρα¬ 
κτηριστικών τους ως προς την ισχύ και το μέγεθός τους, 
αλλά και της χρήσης τους. 

Τα συστήματα κλιματισμού για λεωφορεία αποτελού¬ 
νται από τρία βασικά εξαρτήματα: το συμπιεστή, το συ¬ 
μπυκνωτή καιτονεξατμιστή. Ο συμπιεστής τοποθετείται, 
σχεδόν πάντοτε, στη μηχανή του λεωφορείου, αλλά τα 

άλλα δύο εξαρτήματα μπορεί να τοποθετηθούν σε άλλα 
μέρη κατά τη βούληση του αγοραστή, με ελάχιστη δια¬ 
φορά στο κόστος. Τα εξαρτήματα αυτά, καθώς και άλλα 
λιγότερο βασικά εξαρτήματα (σωλήνες, ίίάθΓ9ΐ355, ηλε¬ 
κτρονικά εξαρτήματα κ.λπ.), μπορεί να παράγονται από 
τις εταιρείες παραγωγής συστημάτων κλιματισμού για 
λεωφορεία ή να αγοράζονται από άλλους κατασκευα¬ 
στές. Η βασική δραστηριότητα των εταιρειώνπαραγωγής 
συστημάτων κλιματισμού για λεωφορεία συνίοταται στο 
να σχεδιάζουν και να συναρμολογούν τα σχετικά εξαρτή¬ 
ματα, ενώ η τοποθέτησή τους σε λεωφορεία μπορεί να γί¬ 
νει και από εισαγωγείς, κατασκευαστές λεωφορείων, ή 
και από τοπικά συνεργεία. 

Η 3ϋΤΗΑΚ δεν παράγει κανένα από τα ανωτέρω εξαρ¬ 
τήματα που χρησιμοποιούνται στα συστήματα κλιματι¬ 
σμού αλλά τα προμηθεύεται έτοιμα από διάφορους προ¬ 
μηθευτές. Η εταιρεία απλώς σχεδιάζει και συναρμολογεί 
τα συστήματα αυτά. Η ΟΑΡΗΙΕΠ, από την άλλη πλευρά, 
παράγει μόνο συμπιεστές και αγοράζει τους συμπυκνω¬ 
τές και εξατμιστές που χρησιμοποιεί στα συστήματά της 
από άλλους προμηθευτές. 

Σύμφωνα με τα στοιχεία που περιέχονται στη γνωστο¬ 
ποίηση το μερίδιο του ομίλου υΤΟ (μέσω της ΟΑΗΠΙΕΒ) 
στην παγκόσμια αγορά συστημάτων κλιματισμού για λε¬ 
ωφορεία ανέρχεται σε 9,9% ενώ το αντίστοιχο μερίδιο α¬ 
γοράς του ομίλου δϋΤΠΑΚ ανέρχεται σε 12,6%. 

Στην ελληνική αγορά συστημάτων κλιματισμού το μερί¬ 
διο του ομίλου υΤΟ (μέσω της 0ΑΠΠ1ΕΒ) ανήλθε κατά το 
έτος 1995 σε 16,3% (αξία πωλήσεων 383.944 ΕΟίΙ) ενώ το 
αντίστοιχο μερίδιο του ομίλου δϋΤΒΑΚ ανήλθε σε 23,3% 
(αξία πωλήσεων 549.846 ΕΟυ). 

β) Όσον αφορά τη σχετική αγορά από γεωγραφική ά¬ 
ποψη ως τέτοια πρέπει να θεωρηθεί όλη η ελληνική επι¬ 
κράτεια. 

V. Σύμφωνα με το άρθρο 4,παρ. 2εδαφ. ατού Ν. 703/77 
όπως ισχύει, συγκέντρωση πραγματοποιείται όταν ένα ή 
περισσότερα πρόσωπα που ελέγχουν ήδη μία τουλάχι¬ 
στον επιχείρηση ή μία ή περισσότερες επιχειρήσεις απο¬ 
κτούν άμεσα ή έμμεσα τον έλεγχο του συνόλου ή τμημά¬ 
των μίας ή περισσοτέρων άλλων επιχειρήσεων. 

Η αγορά του συνόλου των μετοχών της εταιρείας 
δϋΤΒΑΚ από την υΤΟ δια της οποίας η δεύτερη αποκτά 
τον έλεγχο της πρώτης, καθώς και (πιθανώς) των θυγα¬ 
τρικών αυτής, αποτελεί συγκέντρωση υπάτην έννοια του 
άρθρου 4, παρ. 2εδάφ. β του νόμου αυτού. 

VI. Στο άρθρο 32 του Ν. 703/77, όπως ισχύει, ορίζεται 
μεταξύ άλλων, ότι ο νόμος αυτός εφαρμόζεται σε όλους 
τους περιορισμούς του ανταγωνισμού που επενεργούν ή 
μπορούν να επενεργήσουν στη χώρα έστω και αν αυτοί ο¬ 
φείλονται σε συγκεντρώσεις επιχειρήσεων που πραγμα¬ 
τοποιούνται έξω από αυτή. 

Η ως άνω συγκέντρωση, αν και πραγματοποιήθηκε ε¬ 
κτός Ελλάδος επενεργεί παρ’ όλα αυτά στην ελληνική α¬ 
γορά λόγω του ότι οι συμμετέχοντες σε αυτή όμιλοι επι¬ 
χειρήσεων δραστηριοποιούνται στην ελληνική αγορά, 
σύμφωνα με τα όσα αναφέρθηκαν παραπάνω. 

VII. Σύμφωνα με το άρθρο 4βτου Ν. 703/77, όπως ισχύ¬ 
ει, και ειδικότερα σύμφωνα μετηνπαράγρ. 1 αυτού, κάθε 
συγκέντρωση επιχειρήσεων πρέπει να γνωστοποιείται 
στην Επιτροπή Ανταγωνισμού μέσα σε δέκα (10) εργάσι¬ 
μες ημέρες από τη σύναψη της συμφωνίας ή τη δημοσί¬ 
ευση της προσφοράς ή ανταλλαγής ή την απόκτηση συμ¬ 


μετοχής, που εξασφαλίζει τσν έλεγχο της επιχείρησης ό¬ 
ταν: 

α) το μερίδιο αγοράς των προϊόντων ή υπηρεσιών που 
αφορά η συγκέντρωση, όπως αυτό ορίζεται στο άρθρο 
4στ, αντιπροσωπεύει στην εθνική αγορά ή σε ένα σημα¬ 
ντικό σε συνάρτηση με τα χαρακτηριστικά των προϊόντων 
ή των υπηρεσιών τμήμα της, τουλάχιστον είκοσι πέντε 
τοις εκατό (25%) του συνολικού κύκλου εργασιών που 
πραγματοποιείται με τα προϊόντα ή τις υπηρεσίες που θε¬ 
ωρούνται ομοειδή από τον καταναλωτή λόγω των ιδιοτή¬ 
των, της τιμής τους και της χρήσης για την οποία προορί¬ 
ζονται ή 

β) ο συνολικός κύκλος εργασιών όλων των επιχειρήσε¬ 
ων που συμμετέχουν στη συγκέντρωση, κατά τα οριζόμε¬ 
να στο άρθρο 4στ, ανέρχεται τουλάχιστον στο σε δραχ¬ 
μές ισόποσο των πενήντα εκατομμυρίων (50.000.000) Ευ¬ 
ρωπαϊκών Λογιστικών Μονάδων (ΕΟίΙ) και δύο 
τουλάχιστον από τις συμμετέχουσες επιχειρήσεις πραγ¬ 
ματοποιούν, καθεμία χωριστά, στην εθνική αγορά συνο¬ 
λικό κύκλο εργασιών άνω του σε δραχμές ισόποσου των 
πέντε εκατομμυρίων (5.000.000) Ευρωπαϊκών Λογιστικών 
Μονάδων (ΕΟΨ)». 

Οι παράγραφοι εξάλλου 2,3 και 4του αυτού άρθρου 4β 
ορίζουν ότι η προθεσμία των δέκα (10) ημερών αρχίζει α¬ 
πό την επέλευση της πρώτης από τις πράξεις που αναφέ- 
ρονται στην παράγραφο 1, ότι ως προς τους υπόχρεους 
προς γνωστοποίηση εφαρμόζεται η παράγραφος 2 του 
άρθρου 4α, δηλ. όταν η συγκέντρωση αποτελεί αντικείμε¬ 
νο συμφωνίας, κάθε μία από τις συμμετέχουσες επιχειρή¬ 
σεις υποχρεούται να γνωστοποιήσει την συμφωνία, και ό¬ 
τι σε περίπτωση υπαίτιας παραβάσεως της υποχρεώσε- 
ως προς γνωστοποίηση η Επιτροπή Ανταγωνισμού 
επιβάλλει πρόστιμο ύψους μέχρι 7% του συνολικού κύ¬ 
κλου εργασιών των συμμετεχουσών επιχειρήσεων. 

Όσον αφορά την υποχρέωση γνωστοποίησης, η Επι¬ 
τροπή διαπιστώνει ότι πληρούται εν προκειμένω κριτήριο 
του μεριδίου αγοράς δεδομένου ότι το συνολικό μερίδιο 
των συμμετεχουσών στη συγκέντρωση επιχειρήσεων 
στην ελληνική αγορά ανήλθε κατά το έτος 1995 σε 36,9% 
(ήτοι 16,3% για τον όμιλο υΤΟ και 23,3% για τη δϋΤΒΑΚ). 
Σχετικά με το κριτήριο του κύκλου εργασιών, η Επιτροπή 
διαπιστώνει ότι το εν λόγω κριτήριο δεν πληρούται εν 
προκειμένω, ενόψει του ότι ενώ ο συνολικός κύκλος ερ¬ 
γασιών των συμμετεχουσών επιχειρήσεων υπερβαίνει τα 
50 εκατ. ΕΟϋ, ωστόσο στην εθνική αγορά μόνο μία από τις 
συμμετέχουσες στη συγκέντρωση επιχειρήσεις (δηλ. η 
ΟΑΒΒΙΕΒ που ανήκει στον όμιλο ϋΤΟ) υπερβαίνει το ελά¬ 
χιστο όριο των 5 εκατ. ΕΟϋ ενώ αντίθετα ο κύκλος εργα¬ 
σιών της δϋΤΒΑΚ στην ελληνική αγορά ανέρχεται σε 
549.846 ΕΟϋ. 

Επομένως, με βάση το κριτήριο του μεριδίου αγοράς, οι 
συμμετέχουσες στη συγκέντρωση επιχειρήσεις είχαν υ¬ 
ποχρέωση να προβούν σε γνωστοποίηση βάσει του άρ¬ 
θρου 4β παρ. 1 στοιχ. ατού Ν. 703/77. όπως ισχύει, στην 
οποία και προέβησαν εμπρόθεσμα. 

VIII. Σύμφωνα με το άρθρο 4γΝ. 703/77 όπως ισχύει, και 
ειδικότερα σύμφωνα μετηνπαράγρ. 1 αυτού, με απόφα¬ 
ση της Επιτροπής Ανταγωνισμού απαγορεύεται κάθε συ¬ 
γκέντρωση επιχειρήσεων, που υπόκειται σε προηγούμε¬ 
νη γνωστοποίηση και η οποία μπορεί να περιορίσει σημα¬ 
ντικά τον ανταγωνισμό στην εθνική αγορά ή σε ένα 
σημαντικό σε συνάρτηση με τα χαρακτηριστικά των προϊ- 

όντων ή υπηρεσιών τμήμα της και ιδίως με τη δημιουργία 
ή ενίσχυση δεσπόζουσας θέσης. 

Σύμφωνα με τη διάταξη του άρθρου 4γ, παρ. 2, για την 
εκτίμηση της δυνατότητας μίας συγκέντρωσης να περιο¬ 
ρίσει σημαντικά τον ανταγωνισμό υπό την έννοια της πα- 
ραγρ. 1 του αυτού άρθρου λαμβάνονται υπόψη ιδιαίτερα 
η διάρθρωση όλων των σχετικών αγορών, ο πραγματικός 
ή δυνητικός ανταγωνισμός εκ μέρους επιχειρήσεων ε¬ 
ντός ή εκτός Ελλάδος, η ύπαρξη νομικών ή πραγματικών 
εμποδίων εισόδου στην αγορά, η θέση των ενδιαφερομέ¬ 
νων επιχειρήσεων στην αγορά και η χρηματοδοτική και οι¬ 
κονομική δύναμή τους, οι δυνατότητες επιλογής τωνπρο- 

μηθευτών και των χρηστών από τις επιχειρήσεις και από 
άλλες ανταγωνιστικές ή δυνητικά ανταγωνιστικές επιχει¬ 
ρήσεις, η πρόσβασή τους στις πηγές εφοδιασμού ή στις 
αγορές διάθεσης των προϊάντων, η εξέλιξη της προσφο¬ 
ράς και της ζητήσεως των οικείων αγαθών και υπηρεσιών, 
τα συμφέροντα των ενδιάμεσων και τελικών καταναλω¬ 
τών και η συμβολή στην εξέλιξη της τεχνικής και οικονο¬ 
μικής προόδου, υπό τον όρο ότι η εξέλιξη αυτή είναι προς 
το συμφέρον των καταναλωτών και δεν αποτελεί εμπόδιο 
για τον ανταγωνισμό. 

Όσον αφορά την εκτίμηση των ανταγωνιστικών συνθη¬ 
κών που επικρατούν στην ελληνική αγορά συστημάτων 
κλιματισμού για λεωφορεία διαπιστώνεται κατ αρχάς ότι 
η εν λόγω σχετική αγορά είναι πολύ μικρή με συνολικά κύ¬ 
κλο εργασιών περίπου 2,4 εκατ. ΕΟΙΙ γιατο έτος 1995. 

Στην εν λάγω αγορά δραστηριοποιούνται εκτάς των ε¬ 
πιχειρήσεων ΟΑΒΗΙΕΠ καιδϋΤΗΑΚπου συμμετέχουν στη 
συγκέντρωση με μερίδια αγοράς για το 1995, 16,3% και 
23,2% αντίστοιχα, και μία σειρά άλλων ελληνικών και ξέ¬ 
νων επιχειρήσεων όπως η ΣΤΑΡ (ελληνική) με μερίδιο α¬ 
γοράς 27,9%, η ΤΗΕΡΜΟδΕΒνίΟΕ (που διακινεί τα κλιμα¬ 
τιστικά ΤΗΕΒΜΟΚΙΝΘ 7%), η ΚΟΝΥΕΚΤΑ (2,3%), η ννΕ- 
ΒΑδΤΟ (1,2%), η ΗΙδΡΑΟΟΕΟ (1,2%) και άλλες 
μικρότερες, με συνολικό μερίδιο αγοράς 20,9%. 

Πάντως, τα ανωτέρω μερίδια αγοράς και ιδίως το κα- 
ταρχήν σημαντικό μερίδιο αγοράς του 36,9% (που προ¬ 
κύπτει από τη συγκέντρωση ως άθροισμα των μεριδίων α¬ 
γοράς της ΟΑΒΒΙΕΒ καιτης δΟΤΒΑΚ) δεν μπορούν να θε¬ 
ωρηθούν σταθερά. Πράγματι, από την εξέταση της 
εξέλιξης της προσφσράς και της ζήτησης προκύπτει ότι 
τα μερίδια αγοράς των σημαντικοτέρων από τις δραστη¬ 
ριοποιούμενες στη σχετική αγορά επιχειρήσεις παρου¬ 
σιάζουν σημαντικές διακυμάνσεις. 

Έτσι, σύμφωνα με τα στοιχεία που προσκάμισαν οι γνω- 
στοποιούντες, γιαταέτη 1993 και 1994τα μερίδια αγοράς 
της ΟΑΒΒΙΕΒ ήταν αντίστοιχα 0% και 5,32%, της δϋΤΒΑΚ 
46,05% και 26,6%, της ΤΗΕΒΜΟΚΙΝΘ 9,21% και 7,98%, 
της ΚΟΝΝ/ΕΚΤΑ 6,14% και 5,32%, της \Λ/ΕΒΑδΤΟ 1,53 και 
1,33%, της ΣΤΑΡ 0% και 23,94% και των λοιπών 35,3% και 
29,26%. 

Η διακύμανση αυτή οφείλεται κυρίως στις ιδιαιτερότη¬ 
τες της αγοράς από την πλευρά της ζήτησης, η οποία α- 
ποτελείται από τους εισαγωγείς λεωφορείων (π.χ. ΜΕΒ- 
ΟΕΟΕδ ΒΕΝΖ ΗΕίΙ-Αδ, ΑΦΟΙ ΣΑΡΑΚΑΚΗ, ΣΦΑΚΙΑΝΑΚΗΣ 
ΑΕΒΕ) τους κατασκευαστές λεωφορείων (π.χ. ΕΛΒΟ) και 
τις επιχειρήσεις εκμετάλλευσης λεωφορείων (π.χ. ΚΤΕΛ 
και τουριστικά γραφεία) καθώς και τον ΟΑΣΑ. 

Οι πελάτες αυτοί που προβαίνουν συνήθως σε μαζικές 
παραγγελίες, έχουν σημαντική διαπραγματευτική δύνα¬ 
μη και μπορούν εύκολα να αλλάξουν προμηθευτή αν επι¬ 
τύχουν συμφερότερη προσφορά. Χαρακτηριστικό παρά¬ 


δειγμα αποτελεί ο ΟΑΣΑ, η θυγατρική του οποίου Εταιρία 
Θερμικών Λεωφορείων (ΕΘΕΛ Α.Ε.) η οποία, μετά απά 
διαγώνισμά, προμηθεύτηκε απά την εταιρεία ΤΗΕΒ- 
ΜΟδΕΒνίΟΕ, για τα καινούργια λεωφορεία της, 300 μο¬ 
νάδες συστημάτων κλιματισμού (που αντιπροσωπεύουν 
πλέον του 50% των σημερινών πωλήσεων στη σχετική α¬ 
γορά) μεταβάλλοντας έτσι ριζικά την υπάρχουσα κατά¬ 
σταση απά πλευράς μεριδίων αγοράς των πωλητών. 

Προς την ίδια κατεύθυνση αναμένεται να λειτουργήσει 
και η περαιτέρω διεύρυνση της αγοράς ενόψει της εκδη- 
λωθείσας πρόθεσης του ΟΑΣΑ να εξοπλίσει με συστήμα¬ 
τα κλιματισμού το σύνολο των 614 καινούργιων αστικών 
λεωφορείων του. 

Επιπλέον, από την πλευρά της προσφοράς, η αναμενό¬ 
μενη διεύρυνση της ελληνικής αγοράς είναι πολύ πιθανά 
να προσελκύσει και άλλους ξένους κατασκευαστές, όπως 
η ΝΙΡΡΟΝ ΟΕΝδΟ και η ΜΙΤδίΙΒΙδΗΙ που έχουν σημαντι¬ 
κή παρουσία στην παγκόσμια αγορά (με μερίδια αγοράς 
19% και 12,6% αντίστοιχα για το έτος 1995) και οι οποίες 
θεωρούν προς το παρόν πολύ μικρή την ελληνική αγορά. 

Σχετικά επισημαίνεται ότι τα προϊόντα που αφορά η συ¬ 
γκέντρωση είναι εισαγάμενα, είτε αυτούσια είτε σε μορφή 
εξαρτημάτων. Σημαντικοί περιορισμοί από άποψη κά- 
στους μεταφοράς, ή από άποψη ευαλοίωτου των προίό- 
ντων, δεν υφίστανται. Πράγματι, τα πραίάντα αυτά είναι 
μηχανήματα και εξαρτήματα, πράγμα που καθιστά τη με¬ 
ταφορά τους σε μεγάλες αποστάσεις εύκολη. Επομένως, 
η είσοδος στην εν λόγω αγορά των μεγάλων διεθνώς δρα¬ 
στηριοποιούμενων επιχειρήσεων (ΝΙΡΡΟΝ 0ΕΝ3Ο, 
ΜΙΤ3υΒΙ5ΗΙ κ.λπ.) θεωρείται εύκολη, δεδομένης της ευ¬ 
κολίας μεταφοράς των σχετικών προϊόντων. Έτσι, ο δυ¬ 
νητικός ανταγωνισμός στην εν λόγω αγορά μπορεί να θε¬ 
ωρηθεί ισχυρός. 

IX. Σύμφωνα με τη διάταξη του άρθρου 4δ παρ. 5 εδαφ. 
2, η απόφαση της Επιτροπής Ανταγωνισμού βάσει της πα¬ 
ραγράφου 4 του ιδίου άρθρου με την οποία διαπιστώνε¬ 
ται ότι η γνωστοποιηθείσα συγκέντρωση δεν μπορεί να 
περιορίσει σημαντικά τον ανταγωνισμό, καλύπτει επίσης 
τους περιορισμούς που συνδέονται άμεσα με την πραγ¬ 
ματοποίηση της συγκέντρωσης και είναι απαραίτητοι γι’ 
αυτή. 

Στη συγκεκριμένη περίπτωση όπως προαναφέρθηκε 
(βλέπε παραπάνω υπό I) η σύμβαση εξαγοράς περιέχει 
ρήτρα μη ανταγωνισμού για μία περίοδο τριών ετών που 
αρχίζει από την ημερομηνία κατάρτισης της σύμβασης. 

Η Επιτροπή παρατηρεί καταρχάς ότι τέτοιες ρήτρες εί¬ 
ναι συνήθεις στις συγκεντρώσεις. Αποβλέπουν στην κα¬ 
τοχύρωση του αγοραστού ότι, αποκτώντας μία επιχείρη¬ 
ση, για την οποία κατέβαλε το συμφωνημένο τίμημα, θα 
μπορέσει να συγκρατήσει την εκχωρούμενη πελατεία κα¬ 
θώς και να αφομοιώσει και αξιοποιήσει την εκχωρούμενη 
τεχνογνωσία, η αξία των οποίων άλλωστε εκτιμήθηκε χρη- 
ματικώς από τα μέρη και συμπεριελήφθη στο τίμημα. 

Τέτοιοι περιορισμοί δεν ανήκουν στον πυρήνα της συμ¬ 
φωνίας, ο οποίος ρυθμίζει την συγκέντρωση αυτήν καθ’ ε- 
αυτήν, αλλά συμπληρώνουν αυτόν, γι’ αυτό και καλούνται 
συνήθως και δευτερεύοντες ή παρεπόμενοι περιορισμοί. 
Μπορούν δε να θεωρηθούν συμβατές με το νόμο βάσει 
του άρθρου 4δ, παρ. 5, εδ. 2του Ν. 703/77 εφόσον είναι 
πράγματι άμεσα συνδεδεμένοι με την συγκέντρωση και ε¬ 
πιπλέον είναι απαραίτητοι για την πραγματοποίηση της 
συγκέντρωσης. 

Άμεσα συνδεδεμένοι με τη συγκέντρωση είναι οι περιο- 

ρισμοί, οι οποίοι συμφωνούνται οπό τα μέρη που συμμε¬ 
τέχουν στη συγκέντρωση και περιορίζουν την ελευθερία 
δράσης των μερών και όχι τρίτων. Επίσης, πρέπει να έ¬ 
χουν άμεσο δηλ. ευθύ και στενό δεσμό με το αντικείμενο 
της συγκέντρωσης και όχι να είναι παντελώς άσχετοι 
προς αυτό ή έστω να έχουν κάποιον έμμεσο και χαλαρό 
δεσμό. 

Αναγκαίοι είναι οι περιορισμοί, χωρίς τους οποίους η 
συγκέντρωση δεν θα μπορούσε να πραγματοποιηθεί ή θα 
μπορούσε μεν να πραγματοποιηθεί, πλην όμως υπό πε¬ 
ρισσότερο αβέβαιες συνθήκες, με σημαντικά υψηλότερο 
κόστος, σε μεγαλύτερο χρονικό διάστημα και με σημαντι¬ 
κά λιγότερες πιθανότητες επιτυχίας. 

Σχετικά δε με την αναγκαιότητα ενός συγκεκριμένου 
περιορισμού, πρέπει να λαμβάνεται υπόψη η φύση του 
και να εξασφαλίζεται, κατ’ εφαρμογή της αρχής της ανα- 
λογικότητας, ότι η διάρκειά του, το αντικείμενό του και το 
γεωγραφικό πεδίο εφαρμογής του δεν θα υπερβαίνουν 
τα λογικά όρια που θέτει η πραγματοποίηση της συγκε- 
ντρώσεως. 

Μία περίοδος μέχρι πέντε έτη είναι κατ’ αρχήν εύλογη, 
εφόσον πρόκειται για συγκέντρωση που συνεπάγεται εκ¬ 
χώρηση τόσο της φήμης και πελατείας όσο και της τε¬ 
χνογνωσίας. Εξάλλου κατά το αντικείμενο η ρήτρα μη α¬ 
νταγωνισμού πρέπει να περιορίζεται στα προϊόντα ή υπη¬ 
ρεσίες που αποτελούσαν αντικείμενο δραστηριότητας 
της εξαγοραζόμενης επιχειρήσεως πριν από την συγκέ¬ 
ντρωση. Τέλος, το γεωγραφικό πεδίο εφαρμογής της ρή¬ 
τρας αυτής, πρέπει να περιορίζεται στην περιοχή, στην ο¬ 
ποία η αποκτώμενη επιχείρηση ασκούσε την δραστηριό- 
τητά της (πρβλ. και Ανακοίνωση της Επιτροπής των 
Ευρωπαϊκών Κοινοτήτων σχετικά με τους δευτερεύοντες 
περιορισμούς των συγκεντρώσεων - ΕΕ των ΕΚ αριθ. Ο 
203 της 14.8.90, σελ. 5επ.). 

Στην κρινόμενη συγκέντρωση η συγκεκριμένη ρήτρα μη 
ανταγωνισμού είναι, με βάση τα παραπάνω κριτήρια, ά¬ 


μεσα συνδεδεμένη με την συγκέντρωση και απολύτως α¬ 
ναγκαία για την πραγματοποίησή της. Είναι άμεσα συνδε¬ 
δεμένη, διότι πράγματι έχει συναφθεί μεταξύ των μερών 
και περιέχει περιορισμό των μετόχων της αποκτώμενης ε¬ 
πιχείρησης και όχι της αγοράστριας ή τρίτων και αφορά 
την ίδια την συγκέντρωση και όχι άσχετο θέμα. Είναι και α¬ 
πολύτως αναγκαία, διότι είναι πολύ πιθανόν ότι, αν δεν υ¬ 
πήρχε η ρήτρα αυτή, η συγκέντρωση θα ματαιωνόταν ή εν 
πάση περιπτώσει, θα γινόταν υπό περισσότερο αβέβαιες 
συνθήκες με υψηλότερο κόστος και λιγότερες πιθανότη¬ 
τες επιτυχίας. 

Τέλος, η συγκεκριμένη ρήτρα δεν παραβιάζει την αρχή 
της αναλογικότητας από πλευράς διάρκειας, αντικειμέ¬ 
νου και γεωγραφικού πεδίου εφαρμογής. 

Ενόψει των παραπάνω, η ρήτρα μη ανταγωνισμού μπο¬ 
ρεί να γίνει δεκτή βάσει του άρθρου 4δ παρ. 5 εδ. 2του Ν. 
703/77, όπως ισχύει. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Διαπιστώνει ότι η συγκέντρωση που συμφωνήθηκε με 
την από 20 Ιουνίου 1996 σύμβαση εξαγοράς μεταξύ: 1) 
των ΟίβίθΓ ννβοΙ<θΓΐθ, ΗουεΙταηο ΡοΓάοννε, ϋυΙΙα ΡβΓοννε και 
ΒαΙίννβοΚθΓΐθ 2) της ΟΝΙΤΕΟ ΤΕΟΗΝΟΕΟΟΙΕδ ΗΟίΟΙΝΟ 
ΟπιόΗ (υΤΗ), και 3) της δϋΤΡΙΑΚ ΤΗΑΝδΡΟΠΤΚΑΙ-ΤΕ 
ΟιτιόΗ και γνωστοποιήθηκε στην Επιτροπή Ανταγωνι¬ 
σμού την 5η Ιουλίου 1996, δεν περιορίζει σημαντικά τον α¬ 
νταγωνισμό και δεν συντρέχει λόγος απαγόρευσής της 
σύμφωνα με το νόμο. 

Η απόφαση εκδόθηκετην 10η Οκτωβρίουι 1996. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΛΑΣΣΑΛΟΣ 
Ο Εισηγητής Η Γραμματέας 

